Pa steek homself, 6 maande oue baba aan die brandŉ 23-jarige pa van Kimberley en sy ses maande oue baba is dood nadat hy homself en die seuntjie aan die brand gesteek het, berig die Diamond Fields Advertiser. Lt. Sergio Kock, woordvoerder van die polisie, het aan die koerant gesê dat die pa en die ma van die seuntjie glo ŉ argument gehad het. Die pa het glo die kind by die ma gaan haal en homself en die seun in sy huis toegesluit. Hy het glo hierna petrol oor homself en die baba uitgegooi en dit aan die brand gesteek. Gemeenskapslede sê hulle het die baba hoor skree waarna hulle rook by die venster sien uitkom het. Omstanders het die deur van die huis opgeskop en die pa en seun op die vloer aangetref. Albei was erg gebrand maar het steeds geleef. Hulle is na ŉ plaaslike kliniek vervoer waar albei later oorlede is.